Diari Oficial de la Generalitat Valenciana


Sumari del DOGV 8127, del 14-09-2017 (2017/7868)

RESOLUCIÓ de 5 de setembre de 2017, del Rectorat, sobre la creació d'un fitxer de dades de caràcter personal.
-------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2017/09/05/(1)/dof/vci/html**

### Dades del document

Número de DOGV
:   8127

Data del DOGV
:   14-09-2017

Secció del DOGV
:   I. DISPOSICIONS GENERALS

Número del document
:   2017/7868


Data del document
:   05-09-2017

Organisme emissor
:   Universitat d'Alacant

Tipus de document
:   Resolució

Descriptors 

:   * dades personals
    * legislació
    * base de dades

RESOLUCIÓ de 5 de setembre de 2017, del Rectorat, sobre la creació d'un fitxer de dades de caràcter personal. [2017/7868]  
L'article 20 de la Llei orgànica 15/1999, de 13 de desembre (BOE núm. 298, de 14 de desembre), de protecció de dades de caràcter personal, estableix que la creació, modificació o supressió dels fitxers de les administracions públiques solament es podran fer per mitjà d'una disposició general publicada en el Boletín Oficial del Estado o diari oficial corresponent.  
En virtut d'això, d'acord amb el que disposa la Llei orgànica 15/1999, esmentada més amunt, resolc:  
  
Primer. Creació d'un nou fitxer  
Aprovar la creació del fitxer d'Observatori Virtual de Transferència de Tecnologia (OVTT) que es detalla en l'annex I d'aquesta disposició.  
  
  
Segon. Mesures de seguretat  
El responsable del fitxer i, si escau, els encarregats del tractament, han d'adoptar les mesures d'índole tècnica i organitzatives necessàries per a garantir la seguretat de les dades de caràcter personal que s'hi inclouen i per a evitar-ne l'alteració, pèrdua, tractament o accés no autoritzat, tenint en compte l'estat de la tecnologia, la naturalesa de les dades emmagatzemades i els riscos a què estan exposades, provinguen de l'acció humana o bé del medi físic o natural. Per a fer-ho, elaborarà i implantarà la normativa de seguretat, ajustada al nivell de seguretat que requerisca el fitxer, mitjançant un document de compliment obligat per al personal amb accés a les dades automatitzades de caràcter personal i als sistemes d'informació, en els termes que recull el Reial decret 1720/2007, de 21 de desembre, pel qual s'aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal (BOE 19.01.2008).  
  
Tercer. Drets d'accés, rectificació i cancel·lació  
Els interessats tindran dret a l'accés, rectificació, cancel·lació i oposició de les seues dades de caràcter personal sotmeses a tractament automatitzat, en la forma prevista en la Llei orgànica 15/1999, esmentada, i altra normativa aplicable. Els drets esmentats s'exerciran davant la Gerència de la Universitat d'Alacant.  
  
Quart. Disposició final  
Aquesta resolució entrarà en vigor l'endemà de publicar-se en el Diari Oficial de la Generalitat Valenciana.  
  
Alacant, 5 de setembre de 2017.- El rector: Manuel Palomar Sanz.  
  
  
ANNEX I  
Fitxers que es creen  
  
Fitxer Usuaris Observatori Virtual de Transferència de Tecnologia (OVTT)  
Finalitat i usos previstos: remetre als usuaris de l'Observatori Virtual de Transferència de Tecnologia informació sobre transferència de tecnologia.  
Persones o col·lectius dels quals s'obtenen les dades o que estan obligats a subministrar-les: usuaris registrats en el lloc del portal de l'Observatori Virtual de Transferència de Tecnologia.  
Procediment de recollida de les dades: format digital.  
Estructura bàsica del fitxer i descripció de les dades recollides: dades de caràcter identificatiu (nom i cognoms, correu electrònic, país), dades professionals (empresa, ocupació).  
Cessions de dades previstes: cap.  
Òrgan responsable del fitxer i davant el qual es poden exercir els drets d'accés, rectificació, cancel·lació i oposició: Gerència.  
Mesures de seguretat: nivell bàsic.


Còpia Permalink ELI